सड़क 1991 की हिन्दी भाषा की रोमांटिक थ्रिलर फिल्म है। इसका निर्देशन महेश भट्ट ने किया है और पूजा भट्ट और संजय दत्त प्रमुख कलाकार हैं। अभूतपूर्व संगीत के साथ यह फिल्म सन 1991 की साजन के बाद सबसे ज्यादा कमाई करने वाली हिन्दी फिल्म है। इस फिल्म को खलनायक महारानी के रूप में दिवंगत सदाशिव अमरापुरकर के पुरस्कार विजेता प्रदर्शन के लिए भी याद किया जाता है। फिल्म 1976 की फिल्म टैक्सी ड्राइवर से प्रेरित थी।
 संक्षेप 
महारानी (सदाशिव अमरापुरकर) एक किन्नर है जो एक वेश्यालय चलाता है जिसमें पूजा (पूजा भट्ट) और चंदा (नीलिमा अज़ीम) जैसी कई लड़कियों का इस्तेमाल किया जाता है। एक टैक्सी चालक रवि (संजय दत्त), महारानी द्वारा खरीदी जाने से पहले पूजा से मिलता है। उसका दोस्त गोतिया (दीपक तिजोरी) चंदा से प्यार करता है। रवि ने यौन संक्रमित बीमारी के कारण अपनी बहन रूपा (सोनी राज़दान) की मृत्यु होते हुए देखी है। वह अपने प्रेमी के साथ चली गई थी जिसने उसे वेश्यालय में बेच दिया और उसे वेश्या बनने के लिए मजबूर कर दिया। इस हिंसक घटना ने रवि को आघात पहुँचाई और जीवन भर के लिये डरा दिया है। वह एक अनिद्रा रोगी बन गया है जो अपनी बहन की मौत के विचलित सपने देखता है और कई अवसरों पर बेचैन और हिंसक हो जाता है। एक दिन टैक्सी चलाते वक्त वह इंस्पेक्टर ईरानी (पंकज धीर) से मिलता है। जिन्हें वह अखबार में छपे एक लेख से पहचानता है। रवि उसे उनके गंतव्य तक छोड़ देता है और उससे कोई पैसा लेने से इंकार कर देता है। इंस्पेक्टर कहते है कि अगर उसे किसी भी तरह की मदद की ज़रूरत तो उसे याद करें।

रवि फिर से पूजा से मिलता है जब वह महारानी के वेश्यालय से भागने की कोशिश करती है। वह व्यर्थ में उसकी मदद करने की कोशिश करता है। वह तीस हजार रुपए, अपनी जिंदगी की सारी बचत अपने टैक्सी के मालिक सलीम भाई (अवतार गिल) से लेता है और ग्राहक के रूप में एक रात के लिए पूजा को ले जाता है। वह अपने दोस्त गोतिया और एक दलाल गुल्लू (मुश्ताक खान) की मदद से ऐसा करता है। हालांकि, पूजा को वो सुरक्षित रूप से लौटा दे इसलिये गोतिया को महारानी अपने पास रखती है। वे बॉम्बे के चारों ओर घूमते हैं, एक दूसरे के साथ कुछ रोमांटिक समय बिताते हैं। जिसके दौरान रवि पूजा से कहता है कि वह उसे प्यार करता है। वो हर रात उसके लिए वेश्यालय में वापस आना जारी रखता है (संभवतः - ताकि वह अन्य ग्राहकों को बेची न जाए)।
 मुख्य कलाकार 
 संजय दत्त - रवि 
 पूजा भट्ट - पूजा 
 सदाशिव अमरापुरकर - महारानी 
 दीपक तिजोरी - गोतिया 
 नीलिमा अज़ीम - चन्दा 
 अवतार गिल - सलीम भाई 
 पंकज धीर - इंस्पेक्टर ईरानी 
 मुश्ताक खान - गुल्लू

 संगीत 

इस फिल्म के लिये संगीत नदीम श्रवण ने दिया है।

  शीर्षक  गायक  गीतकार  अवधि  1 "तुम्हें अपना बनाने की" (डुएट)  कुमार सानु, अनुराधा पौडवाल समीर 05:38 2 "हम तेरे बिन कहीं रह"अनुराधा पौडवाल, मनहर उधास समीर 08:083  "ज़माने के देखे" (डुएट)अनुराधा पौडवाल, अभिजीत भट्टाचार्यसुरेंद्र साठी 04:19 4 "जब जब प्यार पे" (डुएट) कुमार सानु, अनुराधा पौडवाल समीर 06:19 5 "रहने को घर नही" कुमार सानु, देबाशीष दासगुप्त, जुनैद अख्तर समीर 05:28 6 "तुम्हें अपना बनाने की" (महिला)अनुराधा पौडवाल समीर 05:42 7 "जब जब प्यार पे पेहरा" (महिला)अनुराधा पौडवाल समीर 06:21 8 "क्या सोचता है ये दिल"अनुराधा पौडवाल रानी मलिक 04:57 9 "मोहब्बत की है" कुमार सानू, अनुराधा पौडवाल समीर 06:33 10 "ज़माने के देखे" (महिला)अनुराधा पौडवालसुरेंद्र साठी 04:23 11 "तक धिन धिन तक" कुमार सानु, अनुराधा पौडवाल, बाबा मेहता समीर 05:01 12 "तुम्हें अपना बनाने की" (पुरुष) कुमार सानु समीर 05:41

 नामांकन और पुरस्कार 
 फ़िल्मफ़ेयर सर्वश्रेष्ठ खलनायक पुरस्कार - सदाशिव अमरापुरकर

सन्दर्भ

 बाहरी कड़ियाँ 
 

श्रेणी:1991 में बनी हिन्दी फ़िल्म
श्रेणी:नदीमश्रवण द्वारा संगीतबद्ध फिल्में